5. ΑΝΑΓΚ. ΝΟΜΟΣ υπ’ αριθ. 2145 της 5/14 Δεκ. 1939 Περί της τροποποιήσεως διατάξεών τινων του Α.Ν. 1539/1938 «περί προστασίας δημοσίων κτημάτων». Άρθρ.1.-1.Εντός ανατρεπτικής προθεσμίας δέκα μηνών από της ενάρξεως της ισχύος του παρόντος δικαιούνται οι μη υποβαλόντες μέχρι τούδε αίτησιν εξαγοράς συμφώνως ταις διατάξεσι του άρθρου 26 του Α.Ν. 1539/1938 νομείς ή κάτοχοι κτημάτων εκ των διαχειριζομένων υπό της Διευθύνσεως Δημοσίων Κτημάτων του Υπουργείου Οικονομικών να αιτήσωνται την εξαγοράν παρά του Δημοσίου του υπ’ αυτών κατεχομένου κτήματος αντί τιμήματος ίσου: α)προς το 1/3 της τρεχούσης αγοραίας αξίας του αν η νομή ή κατοχή του αιτούντος ή των δικαιοπαρόχων του ήρξατο άνευ διακοπής προ της 1ης Ιαν. 1900, β)προς το 1/2 της τρεχούσης αγοραίας αξίας του, αν η νομή ή κατοχή του αιτούντος ή των δικαιοπαρόχων του ήρξατο άνευ διακοπής από της 1ης Ιαν. 1900 και μέχρι τέλους του έτους 1919 και γ)προς τα 4/5 της αυτής αξίας, αν η νομή ή η κατοχή ήρξατο άνευ διακοπής από της 1ης Ιαν. 1920 και μέχρι και της 15 Μαΐου 1926. 2.Επί των υποβαλλομένων δυνάμει του παρόντος αιτήσεων εξαγοράς,έχουσιν εφαρμογήν πάσαι αι διατάξεις των άρθρ. 26 και επόμενα του Α.Ν. 1539 εφ’ όσον δεν τροποποιούνται δια του παρόντος. 3.Πάσαι αι μετά την πάροδον της υπό του άρθρ. 26 του Α.Ν. 1539 ταχθείσης εξαμήνου προθεσμίας και μέχρι της ενάρξεως της ισχύος του παρόντος νόμου κοινοποιηθείσαι ή υποβληθείσαι εκπροθέσμως αιτήσεις εξαγοράς θεωρούνται ως εμπροθέσμως υποβληθείσαι και αποφασίζονται κατά τας διατάξεις του ως ανωτέρω άρθρ. 26. Σελ. 204 Άρθρ.2.-1.Ακίνητα καταβληθέντα υπό του Δημοσίου ως εγκαταλελειμμένα από τους ιδιοκτήτας των, κατεχόμενα δε υπό τρίτων, εν ουδεμιά ευρισκομένων συμβατική σχέσει προς τον ιδιοκτήτην αυτών επί τριετίαν τουλάχιστον προ της καταλήψεως των υπό του Δημοσίου δια τα αγροτικά, επί πενταετίαν δε δια τα αστικά, δύνανται να εκποιώνται υπό του Δημοσίου δια λογαριασμόν του ιδιοκτήτου απ’ ευθείας εις τους κατόχους αυτών αντί ολοκλήρου της τρεχούσης αγοραίας αξίας των. Η εκποίησις διενεργείται ως και επί των κτημάτων του Δημοσίου δι’ αποφάσεως του Υπουργού των Οικονομικών αποφασίζοντος κατ’ ελευθέραν κρίσιν το δε τίμημα αυτών αποδίδεται εις τον κύριον ατόκως όταν ούτος ή 2.Εάν ο κάτοχος του κτήματος εκ των εν τη προηγουμένη παραγράφω ευρίσκετο προ της καταλήψεως του κτήματος υπό του Δημοσίου ως εγκατελελειμμένου εν συμβατική σχέσει μετά του κυρίου του κτήματος είτε αυτός, είτε ο δικαιοπάροχος αυτού ή συγγενείς τούτων μέχρι τετάρτου βαθμού ή πρόσωπα ευρισκόμενα εν σχέσει εξαρτήσεως και ο αιτών την εξαγοράν τοιούτου κτήματος κάτοχος ήθελεν αποκρύψει τούτο, η γενομένη πώλησις είναι αυτοδικαίως άκυρος και το κτήμα αποδίδεται εις τον κύριον ελεύθερον των εν τω μεταξύ επιτεθέντων τυχόν βαρών όντων ακύρων, το δε καταβληθέν εις το Δημόσιον τίμημα του ούτως ακύρως εκποιηθέντος κτήματος καταπίπτει υπέρ του Δημοσίου και δεν επιστρέφεται. Η ισχύς του παρόντος νόμου άρχεται μετά τρεις μήνας από της δημοσιεύσεώς του εις την Εφημερίδα της Κυβερνήσεως. 